stanford-oval/wikipedia huggingface dataset:
חטיבה 7 במלחמת חרבות ברזל
התמרון הקרקעי > קרב בני סוהילה (22–29 ביולי)

ב-22 ביולי 2024 פשטו כוחות גדולים של אוגדה 98 עם צק"ח 7, צק"ח צנחנים וצק"ח הקומנדו על העיר ח'אן יונס, אחרי שחמאס שב להתבסס בה ולשקם את תשתיותיו. קודם לכניסה פיזר צה"ל כרוזים והפיץ אזהרות במגוון אמצעים בהם קרא לתושבי העיר להתפנות. ב-30 ביולי השלימה אוגדה 98 את פעילותה באזור ח'אן יונס ביחד עם צוותי הקרב החטיבתיים של 7, צנחנים וקומנדו. במהלך הקרבות חיסלו הלוחמים מעל ל-150 מחבלים והשמידו תשתיות טרור בהן מנהרות טרור ומחסני אמל"ח. במהלך הפעילות חולצו גופותיהם של 5 חטופים.
התמרון הקרקעי > קרב דיר אל-בלח (8–29 באוגוסט)

ב-8 באוגוסט החל מבצע של הצק"ח בפאתי דיר אל-בלח, במסגרת מאמצי הלחימה נגד תשתיות טרור של ארגוני הטרור הפלסטיניים.
במהלך הפעילות, לוחמי יחידת יהל"ם ולוחמי צק"ג 82 של החטיבה איתרו והשמידו מנהרות טרור, בהם מנהרה באורך 500 מטרים ששימשה את ארגון הג'יהאד האסלאמי הפלסטיני.
במקביל, כוחות מגדוד 77 של החטיבה פשטו על מתחם נוסף בו נמצאו אמצעי לחימה רבים, בהם אפודי מגן, רימונים ומשגר רקטות מוכן לשיגור. בפעילות חוסלו עשרות מחבלים.
התמרון הקרקעי בלבנון

ב-30 באוקטובר 2024, פתחה חטיבה 7 לצד כוחות אוגדה 98, במבצע תמרון קרקעי ממוקד במרחב דרום לבנון נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון.
התמרון הקרקעי בלבנון > קרב רכס חממיס וכפר כילא (30 בספטמבר - 7 באוקטובר)

הקרב בכפר כילא החל ב-1 באוקטובר 2024, כאשר צק"ח 7 השתתף בכיבוש הכפר כחלק מהתמרון של אוגדה 98. במהלך הקרב נתקלו הכוחות בהתנגדות עזה מצד ארגון חזבאללה, אשר הפעיל ירי רקטות, מטעני חבלה וירי נ"ט לעבר כוחות צה"ל. הכוחות הצליחו להתגבר על ההתנגדות, לחשוף ולהשמיד תשתיות טרור רבות, ובהן משגרי רקטות רב-קניים ששימשו לירי לעבר שטח ישראל.
התמרון הקרקעי בלבנון > קרב מרכבא (12-26 באוקטובר)

ב-14 באוקטובר 2024, צק"ח 7 הוביל את הכניסה לכפר מרכבא, הצק"ח כלל את  גדוד 82, גדוד 101, גדוד 2855 במילואים וגדחה"ן 603 במסגרת התקיפה האוגדתית של אוגדה 98. חזבאללה ניסה לבלום את ההתקדמות באמצעות ירי רקטות ותקיפות קרקעיות, אולם הכוחות הצליחו להשיב באש מדויקת, לפגוע בעשרות מחבלים ולהשתלט על מרחבי הלחימה המרכזיים בכפר. במהלך הקרב הושמדו תשתיות טרור רבות, והכפר עצמו ניזוק באופן משמעותי.
התמרון הקרקעי בלבנון > קרב אל-ח'יאם (16 בנובמבר - 11 בדצמבר)

במהלך נובמבר 2024, השתתף צק"ח 7 בלחימה בעיירה אל-ח'יאם כחלק מהכוחות שתקפו את העיירה משני כיוונים: דרום ומזרח. הכוחות התקדמו בלחימה עירונית קשה, תוך ירי מדויק לעבר מחבלים ושימוש בפצצות תאורה לזיהוי מטרות. לאחר לחימה עיקשת, הושגה שליטה בדרום העיירה, והכוחות החלו בהתקדמות לעבר המרכז והצפון.
אבדות

במהלך המלחמה איבדה חטיבה 7 כ-33 מלוחמיה. (מעודכן ל-23 באוגוסט 2024).
במהלך טבח שבעה באוקטובר ספגה חטיבה 7 אבדות רבות: 14 לוחמי גדוד 77 של החטיבה נהרגו.
| אבדות | גדוד 75 | גדוד 77 | גדוד 82 | גדוד הנדסה 603 | מפקדה | סה"כ |
| --- | --- | --- | --- | --- | --- | --- |
| טבח שבעה באוקטובר | 0 | 14 | 0 | 1 | 3 | 18 |
| התמרון הקרקעי ברצועת עזה | 2 | 3 | 2 | 7 | 0 | 14 |
| זירת לבנון | 1 | 0 | 0 | 0 | 0 | 1 |
בית הכנסת מולא רבי

| --- | --- |
אין תמונה חופשית
 מידע כללי
 סוג:  בית כנסת, קניין תרבותי 
 כתובת:  רובע ג'וברה 
 מיקום:  מחוז 3, אספהאן 
 מדינה:  איראן 
 הקמה ובנייה
 תקופת הבנייה:  ?–1908
 תאריך פתיחה רשמי:  1908 
 חומרי בנייה:  עץ, אריח, מלט, לבנה 
 סגנון אדריכלי:  אדריכלות קאג'ארית 
 מידות
 גובה:  8.6 מ' 
 קומות:  2 
 
 קואורדינטות:  32°40′15″N 51°41′23″E﻿ / ﻿32.67075°N 51.689638888889°E﻿ / 32.67075; 51.689638888889
  (למפת אספהאן מוגדלת) בית הכנסת מולא רבי(למפת אספהאן רגילה) בית הכנסת מולא רבי he
 
בית הכנסת מוּלָא רָבִּי (בפרסית: کنیسه ملاربی) הוא בית כנסת, שנוסד בתקופת השושלת הקאג'ארית, נמצא בשכונת ג'ובארה (جوباره), בין רחוב כמאל (خیابان کمال) לצומת מאהי פרושאן (ماهی فروشان), באספהאן, איראן.
המבנה נרשם ב-20 במאי 2006, כאחת היצירות הלאומיות של איראן (פר'), מספר רישום 19067.
ערך זה הוא קצרמרבנושא בתי כנסת ובנושא איראן. אתם מוזמנים לתרום לוויקיפדיה ו.
יום מעשים טובים

| --- | --- |

 סוג:  מועד בין-לאומי 
 סיבה:  יום שיא של עשיית טוב והתנדבות, בכדי שאנשים יחוו פעילויות של התנדבות וימשיכו בהן גם לאורך כל השנה
 מועד
 תאריך:  מרץ - אפריל
 
יום מעשים טובים הוא יום בינלאומי של עשיית טוב והתנדבות, שמקורו בישראל, שנוסד ב-2007 על-ידי שרי אריסון. הגדרתו על ידי יוזמיו: "זהו יום המציין פעילות מתמשכת של עשיית טוב, המתקיימת לאורך כל השנה ומקדמת את הקשר הקהילתי, מגדילה ערבות הדדית ומרחיבה מעגלי התנדבות"
נכון לשנת 2024, יום מעשים טובים נחשב ליום בינלאומי המצוין ב-110 מדינות בהשתתפות מיליוני בני אדם, מתוכם השתתפו בישראל למעלה משני מיליון איש בפעילויות שונות, כגון עבודה התנדבותית עם אוכלוסיות בסיכון, ניקיון חופים, צביעה וגינון, מפגשים בין דוריים, ימי כיף, הקמת מיזמים קהילתיים ועוד.
היסטוריה

יום מעשים טובים הושק בשנת 2007 בישראל על ידי אשת העסקים והפילנתרופית, שרי אריסון, באמצעות עמותת "רוח טובה" מקבוצת אריסון, המחברת בין עמותות וארגונים הזקוקים למתנדבים לבין אנשים שמעוניינים להתנדב, כחלק מהקרן המשפחתית ע"ש תד אריסון, הזרוע הפילנתרופית של קבוצת אריסון.
בשנת 2007 התנדבו במסגרת יום המעשים הטובים בישראל כ-7,000 איש. היום הפך גלובלי בשנת 2011, עם משתתפים מרחבי העולם, כולל בארצות הברית, באוקראינה ובפולין.
בשנת 2012, מארגני הפרויקט חברו ל-MTV Global לקמפיין בן שישה שבועות בפלטפורמות המקוונות והטלוויזיה שלה, וחשפו את המסר ל-24 מיליון צופים ברחבי העולם.
בשנת 2014 נאסד"ק הזמינה את שרי אריסון לפתיחת יום המעשים הטובים, בטקס סגירת יום המסחר. 2018 הייתה השנה החמישית ברציפות של שיתוף הפעולה של נאסד"ק ויום המעשים הטובים.
בשנת 2017, יום המעשים הטובים השנתי ה-11, התנדבו כ-2,500,000 משתתפים מ-93 מדינות, וסימנו את היום הגדול והעולמי ביותר עד אז. כדי לחגוג, מארגני הפרויקט ערכו אירועים מיוחדים בקניה, בפורטוגל, באיטליה, בפולין ועוד.
מסביב לעולם

בשנת 2011, החלה פעילות של יום המעשים הטובים גם מחוץ לישראל.
בשנת 2016 יום המעשים הטובים צוין ב-75 מדינות, והתקיים שיתוף פעולה עם ערים גדולות כמו רומא, סאו פאולו, קאושיונג וניו יורק, כדי ליצור אירועים מיוחדים. באירוע יום המעשים הטובים בהראלד סקוור, ניו יורק, השחקן והאקטיביסט אדריאן גרנייה תמך ביום, בכך שנשא דברים באירוע:
It’s important to have a day in which we acknowledge wonderful people who are dedicated to doing good.
האפיפיור פרנציסקוס התייחס אל היום בדרשת יום ראשון שלו ברומא, לפני יום המעשים הטובים 2015, ואמר:
I send my wishes to the numerous groups of volunteers that have united to show solidarity by doing good deeds that promote a better society.
בשנת 2016, יום המעשים הטובים שיתף פעולה עם מרכז ההתנדבות בברזיל Atados בהפעלה ארצית. יחד הם הגיעו ל-10,000 מתנדבים ברחבי המדינה, ול-40 ערים ברחבי ברזיל, כולל ערים גדולות כמו ריו דה ז'ניירו, ברזיליה וסאו פאולו.
באמריקה הלטינית התקיימו אירועי יום המעשים הטובים הגדולים בפנמה, בקוסטה ריקה, בברזיל, בפרו וב-16 מדינות נוספות באזור.
בטאיוואן, יום המעשים הטובים שיתף פעולה עם TAVE (איגוד טייוואן למאמץ מתנדב) כדי ליצור פעילויות עירוניות מרכזיות בעיר גאושיונג, ב-2016. סגן נשיא טייוואן, צ'ן צ'ין-ג'ן, וראש עיריית קאושיונג, צ'ן צ'ו, נמנו עם מצייני היום בשנת 2016. ‏Taoyuan City גם אירחה פעילויות ברחבי העיר, שאורגנו על ידי אגודת שירות התנדבות Taoyuan City וארגונים שותפים אחרים.
אחד משיתופי הפעולה הגדולים באירופה כולל את SPES (Associazione Promozione e Solidarietà) באיטליה, שארגנה אירוע גדול של יום המעשים הטובים ברומא ב-2016. יום המעשים הטובים הזמין רצים במרתון רומא להצטרף ל"ריצת כיף רומא" ולבקר ביריד יום המעשים הטובים של עמותות בקו הסיום.
מסביב לעולם > בישראל

יום המעשים הטובים החל לראשונה בישראל ב-2007, עם 7,000 משתתפים וצמח לכשני מיליון ב-2022.
עיריות, חברות ועמותות בכל רחבי הארץ משתתפות בארגון פעילויות מיוחדות בקהילותיהן, שיפוץ או צביעת מבנים, בניית גינות קהילתיות והתנדבות בדרכים רבות נוספות לאוכלוסיות נזקקות.
בערים כמו תל אביב וירושלים מתקיימים גם אירועי יום המעשים הטובים מיוחדים הפתוחים לקהל הרחב, כמו "שדרות היועצים" לשנת 2016 שהתקיימה בשדרות רוטשילד בתל אביב. אנשי מקצוע נתנו פגישות ייעוץ חינם לעוברים ושבים.
אירועים ציבוריים נוספים כוללים את יריד העמותות יום המעשים הטובים 2015 בכיכר רבין, תל אביב ואשקלון, שכלל עמדות לתרומת שיער, אזור אימוץ כלבים ושוק תן וקח.
תאריכים

להלן תאריכי יום מעשים טובים, בישראל ובעולם
| שנה | מועד בישראל | מועד בינלאומי |
| --- | --- | --- |
| 2007 | 8 במאי | לא התקיים |
| 2008 | 24 במרץ | לא התקיים |
| 2009 | 25 במרץ | לא התקיים |
| 2010 | 16 במרץ | לא התקיים |
2011: 5 באפריל
| 2012 | 20 במרץ | 25 במרץ |
| 2013 | 3 במרץ | 10 במרץ |
| 2014 | 11 במרץ | 9 במרץ |
| 2015 | 24 במרץ | 15 במרץ |
| 2016 | 15 במרץ | 10 באפריל |
| 2017 | 28 במרץ | 2 באפריל |
| 2018 | 13 במרץ | 15 באפריל |
| 2019 | 2 באפריל | 7 באפריל |
| 2020 | 24 במרץ | 29 במרץ |
| 2021 | 16 במרץ | 11 באפריל |
| 2022 | 29 במרץ | 3 באפריל |
| 2023 | 14 במרץ | 16 באפריל |
| 2024 | 19 במרץ | 14 באפריל |
| 2025 | 18 במרץ | 6 באפריל |
* יום מעשים טובים הפך לבינלאומי ב-2011.
פרסים

יום מעשים טובים קיבל את פרס המצוינות של שותפי ג'ורג' וו. רומני בשנת 2016.
הערות שוליים

↑  אודות יום מעשים טובים, באתר יום מעשים טובים
↑  יום מעשים טובים הבינלאומי: 109 ארצות ומיליוני משתתפים, באתר ynet, 4 באפריל 2022
↑  אודות, באתר יום מעשים טובים
↑  הקרן המשפחתית ע"ש תד אריסון
1 2 3  "יום מעשים טובים" החמישי יוצא לדרך, באתר ynet, 3 במרץ 2011  פרסומי
↑   סרט סיכום יום מעשים טובים 2011, סרטון  באתר יוטיוב (אורך: 03:02)
↑  MTV promotes mitzvot, The Times of Israel, ‏21 בפברואר 2012
↑  עושים טוב בכל העולם: יום מעשים טובים הבינלאומי 2018, באתר ynet, 16 באפריל 2018  פרסומי
↑  ‏Good Deeds Day to Ring The Nasdaq Stock Market Closing Bell, באתר נאסד"ק
↑  Good Deeds Day 2017 Review, The HR Gazette, ‏4 באפריל 2017
↑  יום מעשים טובים הגיע גם לטיים סקוור, באתר ynet, 11 במרץ 2013  פרסומי
↑  Altruists unite for day of the (good) deed, The Times of Israel, ‏15 במרץ 2016
↑  Adrian Grenier speaks in the 2016 Good Deeds Day Event at Herald Square, New York City (Youtube)
↑  כששרי פגשה את פרנציסקוס, באתר ynet, 12 במרץ 2015  פרסומי
↑  Pope honors Good Deeds Day (Shari Arison)
↑  ‏Good Deeds Day is Always a Hit in Brazil, Mar 25, 2021
↑  עושים טוב בכל העולם: יום מעשים טובים הבינלאומי 2018, באתר ynet, 16 באפריל 2018  פרסומי
↑  (TaiwanHot, in Chinese)
↑  "(Now News, in Chinese)". אורכב מ-המקור ב-2017-07-03. נבדק ב-2016-08-23.
↑  TSI member organizes Good Deeds Day 2015 in Rome, Third Sector Impact project‏, 02.03.2015
↑  בשיתוף עמותת רוח טוב מקבוצת אריסון, כ-2 מיליון ישראלים השתתפו ביום מעשים טובים, באתר ynet, 31 במרץ 2022  פרסומי
↑   יום המעשים הטובים 2011, סרטון בערוץ "Meital Lehavi", באתר יוטיוב (אורך: 02:11)
↑  יוני קמפינסקי, תל אביב, יום המעשים הטובים: עצה טובה, בחינם, באתר ערוץ 7, 24 במרץ 2015
↑  יריד העמותות
↑  יום מעשים טובים 2018, דקה 2:14
↑  יום מעשים טובים 2018, דקה 1:30
↑  מעשים טובים לכולם - המדריך המלא לקראת יום מעשים טובים, באתר ynet, 27 במרץ 2017  פרסומי
↑  יום מעשים טובים מצוין בישראל ביום השלישי שחל לפני חג הפסח. יום מעשים טובים הבינלאומי מצוין ביום ראשון, שלאחר הפסח. כל זאת, בתנאי שלא מתנגש עם אף יום בינלאומי מהותי אחר.
↑  יום מעשים טובים זכה בפרס הצטיינות בחו"ל, באתר ynet, 30 ביוני 2016  פרסומי
קטגוריה:אירועים בחודש מרץ
קטגוריה:אירועים בחודש אפריל
קטגוריה:התנדבות
קטגוריה:מועדים בין-לאומיים
הכרזת יום המעשיים בטיימס סקוור, 2013
נוער מציין את יום המעשים הטובים על ידי תרומת מתקני ניקיון לבית החולים פלסטינה בדאר א-סלאם, טנזניה
יערה זקס

יערה זקס (באנגלית: Ya'ara Saks; נולדה ב-9 במרץ 1973) היא פוליטיקאית קנדית ממוצא ישראלי המכהנת כחברת בית הנבחרים של קנדה. כיהנה כשרה עמיתה לבריאות הנפש ולמניעת התמכרויות וכן כשרה במשרד הבריאות בממשלתו של ג'סטין טרודו. זקס היא הישראלית הראשונה שכיהנה כשרה בקנדה.
פוליטיקה קנדית

זקס נכנסה לפרלמנט כנציגת המפלגה הליברלית של קנדה לאחר שזכתה בבחירות ביניים פדרליות במחוז מרכז יורק ב-26 באוקטובר 2020, לאחר התפטרותו של הנציג הקודם.
עם השבעתה כחברה בבית הנבחרים של קנדה, עלה מספר חברות הפרלמנט בקנדה ל-100, והן מהוות 30% מחברי הפרלמנט. זהו השיעור הגבוה ביותר של נשים בפרלמנט הקנדי מאז הווסדו.
בדצמבר 2021 מונתה זקס למזכירה פרלמנטרית של שר המשפחות, הילדים והפיתוח החברתי.
בפברואר 2022, כשדיברה בבית הנבחרים על אישור "חוק חירום" בתגובה למחאת "שיירת החירות", טענה זקס כי "צְפו֗ר צְפו֗ר" ("honk honk" באנגלית), ביטוי ששימש את תומכי השיירה בהתייחסות לצופרי המשאיות, מייצג "ראשי תיבות של הייל היטלר", טענה שנתמכת על ידי פעילת אנטיפה ו-Urban Dictionary.
ביולי 2023 מונתה לשרה לבריאות הנפש והתמכרויות ולשרה במשרד הבריאות.
בראיון לרשת ב' ב-2024 ציינה שהקשרים בין קנדה לישראל אינם דיפלומטיים בלבד, הם קשרי חברות ושותפות, ומאז השבעה באוקטובר 2023 יש פגישות קבועות עם השגריר הישראלי כדי לוודא שהתקשורת זורמת והצרכים מובנים.
עמדתה בנושא ישראל

זקס מתחה ביקורת חריפה על מדיניות ממשלת נתניהו ביחסה לאזרחי ישראל הערבים ועל חוק הלאום, והביעה את החשש שהוא מוביל את ישראל להיות ”גזענית ביותר כלפי המיעוטים שלה ו... לא לראות את עצמה כאור ומקלט או בית עתידי למבקשי מקלט הנמלטים ממלחמה”, וכן ביקרה את הרפורמה המשפטית בישראל.
למרות חילוקי הדעות בינה לבין ממשלת הליכוד, זקס הצהירה כי היא ”ציונית לא מתנצלת המאמינה בלהט במדינת ישראל” וכי היא מגנה את תנועת ה-BDS (חרם, הרחקה וסנקציות נגד ישראל), ומחשיבה אותה כאנטישמיות. היא אינה רואה סתירה בין היות ישראל מדינה יהודית להיותה מדינה דמוקרטית המגינה על כל אזרחיה, יהודים כערבים, ומצטטת ממגילת העצמאות: ”בלי הבדל דת גזע ומין”. זקס אינה רואה בערבים את אויבי מדינת ישראל אלא מאמינה כי האויבים הם חמאס וחזבאללה.
ביוגרפיה

לזקס אזרחות כפולה, קנדית וישראלית. משפחתה עלתה לישראל בשנות ה-30 של המאה העשרים. היא נולדה בטורונטו לאב ישראלי ועלתה לישראל ב-1995 בגלל תחושת ציונות ותקווה לשלום. זקס למדה לתואר ראשון באוניברסיטת מקגיל, ולאחר מכן השלימה את התואר השני ביחסים בינלאומיים ודיפלומטיה באוניברסיטה העברית בירושלים. חזרה לקנדה ב-2006. לפני שנכנסה לפוליטיקה, זקס הייתה הבעלים של סטודיו ליוגה במרכז יורק (בקצה הצפוני של טורונטו) והייתה המנהלת של Trauma Practice for Healthy Communities, ארגון צדקה המתמקד בבריאות הנפש.
זקס דוברת אנגלית, עברית וערבית.
נשואה לישראלי דתי ולהם שתי בנות הלומדות בבית ספר יהודי אורתודוקסי.
הערות שוליים

1 2  לימור שמואל פרידמן, השרה הישראלית הראשונה בקנדה על התגברות האנטישמיות: "זה מחריד", באתר כאן – תאגיד השידור הישראלי, 18 בפברואר 2024
1 2  Muriel Draaisma, Federal Liberals hold on to Toronto Centre, York Centre in byelections, CBC.com, ‏October 27, 2020
1 2 3 4 5 6 7 8  Ya'ara Saks, canmps.com, דף רשמי של ממשלת קנדה (באנגלית)
1 2  Canada Has Hit A Historic Milestone In Female Political Representation, HuffPost, ‏2020-10-31 (באנגלית)
↑  Prime Minister welcomes new parliamentary secretaries, Prime Minister of Canada, ‏2021-12-03 (באנגלית)
↑  "Toronto MP thinks a Freedom Convoy term is call for Hitler". National Post (באנגלית). 2022-02-22. נבדק ב-2024-03-16.
↑  Nerozzi, Timothy (2022-02-22). "Canadian MP claims 'honk honk' is code for 'heil Hitler'". Fox News (באנגלית). נבדק ב-2022-03-09.
↑  Prime Minister announces changes to the Ministry, Prime Minister of Canada, ‏2023-07-26 (באנגלית)
1 2 3 4 5 6 7 8  Ya'ara Saks, Confessions of a Backbench Mom: On September 17th I’m Electing to Take Israel Off the Mantel to Teach My Kids Another Way, Confessions of a Backbench Mom, ‏2019-09-12
↑  THE CANADIAN PRESS (2023-05-17). "MPs debate how to challenge Israel's judicial reform and push for regional peace". The Globe and Mail (באנגלית). נבדק ב-2024-03-17.
1 2  The Honourable Ya’ara Saks, Prime Minister of Canada, דף רשמי של ממשלת קנדה, ‏2023-07-25 (באנגלית)
ציר הזמן של החטופים במלחמת חרבות ברזל

ציר זמן זה מציג את השתלשלות האירועים בנוגע לחטופים לרצועת עזה במלחמת חרבות ברזל, בעיקר אלו שנחטפו במהלך טבח שבעה באוקטובר 2023. הוא מציג את קבלת המידע על גורלם ואת מועדי שחרורם או החזרתם לישראל, שטרם הסתיימו. רובם של החטופים הם אזרחים ישראלים - גברים, נשים וילדים, והיתר הם חיילות וחיילים ישראלים ועובדים זרים.
חטיפת ישראלים לרצועת עזה התרחשה לראשונה בשנת 2006. ב-25 ביוני באותה שנה נחטף החייל גלעד שליט. הוא שוחרר בעסקת חליפין ב-18 באוקטובר 2011.
האישים הנזכרים בציר הזמן הם אזרחים אלא אם נאמר אחרת.
ציר הזמן > 2014

20 ביולי - החייל אורון שאול נפל בקרב במבצע צוק איתן וגופתו נחטפה
1 באוגוסט - החייל הדר גולדין נפל בקרב במבצע צוק איתן וגופתו נחטפה
7 בספטמבר - אברה מנגיסטו חצה את הגבול לרצועת עזה ונשבה
ציר הזמן > 2015

21 באפריל - הישאם שעבאן א-סייד חצה את הגבול לרצועת עזה ונשבה
ציר הזמן > 2024

ינואר
1 - נקבע מותו של אילן וייס. ב-4 בינואר נקבע כי גופתו מוחזקת ברצועת עזה
5 - נקבע מותו של תמיר אדר וכי גופתו מוחזקת ברצועת עזה
21 - נקבע מותו של החייל שי לוינסון וכי גופתו מוחזקת ברצועת עזה
31 - נקבע מותו של השוטר רן גואילי וכי גופתו מוחזקת ברצועת עזה
פברואר
8 - נקבע מותו של מני גודארד וכי גופתו מוחזקת ברצועת עזה
9 - נקבע מותו של יוסי שרעבי וכי גופתו מוחזקת ברצועת עזה
12 - כוחות הביטחון שחררו במבצע צבאי את לואיס הר ופרננדו מרמן
15 - נקבע מותו של יאיר יעקב וכי גופתו מוחזקת ברצועת עזה
25 - נקבע מותו של החייל עוז דניאל וכי גופתו מוחזקת ברצועת עזה
מרץ
12 - נקבע מותו של החייל איתי חן וכי גופתו מוחזקת ברצועת עזה
17 - נקבע מותו של החייל דניאל פרץ וכי גופתו מוחזקת ברצועת עזה
26 - נקבע מותו של אוריאל ברוך וכי גופתו מוחזקת ברצועת עזה
אפריל
6 - הוחזרה על ידי צה"ל גופתו של אלעד קציר
מאי
2 - נקבע מותו של דרור אור וכי גופתו מוחזקת ברצועת עזה
3 - נקבע כי אליקים ליבמן, שנחשב לחטוף, נרצח ונקבר בתחומי ישראל
7 - נקבע מותו של ליאור רודאיף וכי גופתו מוחזקת ברצועת עזה
16 - נקבע מותם של העובדים הזרים סונטאיה אקראסי וסותטיסאק רינטלאק וכי גופותיהם מוחזקות ברצועת עזה
17 - הוחזרו על ידי צה"ל גופות שני לוק, עמית בוסקילה ויצחק גלרנטר
17 - הוחזרה על ידי צה"ל גופתו של רון בנימין
24 - הוחזרו על ידי צה"ל גופותיהם של אוריון הרננדז, חנן יבלונקה ומישל ניסנבאום
יוני
3 - נקבע מותם של יורם מצגר, נדב פופלוול, חיים פרי ועמירם קופר וכי גופותיהם מוחזקות ברצועת עזה
8 - כוחות הביטחון שחררו במבצע צבאי את אלמוג מאיר ג'אן, שלומי זיו ואנדריי קוזלוב ובנפרד את נועה ארגמני
24 - נקבע מותו של החייל מוחמד אל אטראש וכי גופתו מוחזקת ברצועת עזה
יולי
24 - הוחזרו על ידי צה"ל גופותיהם של רביד כץ, מיה גורן, אורן גולדין והחיילים קיריל ברודסקי ותומר אחימס
אוגוסט
20 - הוחזרו על ידי צה"ל גופותיהם של אלכס דנציג, יורם מצגר, אברהם מונדר, חיים פרי, יגב בוכשטב ונדב פופלוול
27 - כוחות הביטחון שחררו במבצע צבאי את פרחאן קאדי
31 - הוחזרו על ידי צה"ל גופותיהם של שישה חטופים, זמן קצר לאחר שנרצחו: הרש גולדברג-פולין, כרמל גת, אורי דנינו, עדן ירושלמי, אלכס לובנוב ואלמוג סרוסי
אוקטובר
6 - נקבע מותו של עידן שתיוי וכי גופתו מוחזקת ברצועת עזה
דצמבר
2 - נקבע מותו של החייל עומר נאוטרה וכי גופתו מוחזקת ברצועת עזה
4 - הוחזרה על ידי צה"ל גופתו של איתי סבירסקי
ציר הזמן > 2025

ינואר
7 - הוחזרו על ידי צה"ל גופותיהם של יוסף אלזיאדנה ובנו חמזה
18 - הוחזרה על ידי צה"ל גופתו של החייל אורון שאול
עסקת שחרור החטופים השנייה:
19 - שוחררו שלוש חטופות: רומי גונן, אמילי דמארי, דורון שטיינברכר
25 - שוחררו ארבע חטופות ישראליות: החיילות לירי אלבג, קרינה ארייב, נעמה לוי ודניאלה גלבוע
30 - שוחררו שלוש חטופות וחטוף ישראלים: גדי מוזס, ארבל יהוד, אגם ברגר. כמן כן שוחררו חמישה עובדים זרים: סטיאן סוונאקאם, וואטצ'רה סריון, באנאוואט סהטאן, פונגסאק טהנה וסוראסאק לאמנאו
פברואר
המשך עסקת החטופים השנייה:
1 - שוחררו שלושה חטופים ישראלים: ירדן ביבס, קית' סיגל ועופר קלדרון
8 - שוחררו שלושה חטופים ישראלים: אוהד בן עמי, אלי שרעבי ואור לוי
15 - שוחררו שלושה חטופים ישראלים: שגיא דקל-חן, סשה טרופנוב ויאיר הורן
20 - הוחזרו בעסקה גופותיהם של עודד ליפשיץ, אריאל ביבס וכפיר ביבס
22 - הוחזרה בעסקה גופתה של שירי ביבס
22 - שוחררו שישה חטופים ישראלים: טל שוהם, אליה כהן, עומר ונקרט, עומר שם טוב, אברה מנגיסטו והישאם שעבאן א-סייד
27 - הוחזרו בעסקה גופותיהם של יצחק אלגרט, אוהד יהלומי, צחי עידן ושלמה מנצור
החטופים שטרם הוחזרו

נכון לחודש מרץ 2025 מוחזקים עדיין ברצועת עזה 24 חטופים שסבורים כי הם בחיים. בנוסף להם מוחזקות שם גופות 35 חטופים שנקבע מותם.
אליעזר איגרא

| --- | --- |

 לידה:  10 באוגוסט 1954 (בן 70) י"א באב ה'תשי"ד ירושלים 
 מדינה:  ישראל 
 השכלה:  ישיבת חורב  ישיבת כרם ביבנה 
 השתייכות:  ציונות דתית
 רבותיו:  הרב חיים יעקב גולדויכט, הרב משה דימנטמן, הרב אברהם אלקנה שפירא, הרב מרדכי אליהו, הרב יעקב אריאל, הרב דב ליאור
 בת זוג:  רוחמה איגרא (לבית נאמבורג)
 אב:  יעקב איגרא
 אם:  אסתר איגרא
 מספר צאצאים:  9 
 
 תפקידים נוספים:  ראש ישיבת עוד יוסף חי, אב"ד באר שבע, רב המושב כפר מימון
 
הרב אליעזר איגרא עם בנימין נתניהו באזכרה ליוני נתניהו בה הרב איגרא הספידו
הרב אליעזר איגרא (נולד בי"א באב תשי"ד, 10 באוגוסט 1954) הוא רב דתי לאומי, כיהן כדיין בבית הדין הרבני הגדול בירושלים, כדיין וכאב בית הדין בבית הדין הרבני בבאר שבע. שימש תקופה קצרה כממלא מקום נשיא בית הדין הגדול, בעקבות דחיית הבחירות לרבנות הראשית לישראל.
קורות חייו

נולד וגדל בשכונת רחביה בירושלים. אביו, יעקב, היה מנהל בית חינוך עיוורים ולאחר מכן הקים את עמותת "קרן אור" שהפעילה מוסד לילדים עיוורים. אמו, אסתר, היא דור שישי בירושלים. למד בבית הספר חורב ולאחר מכן בישיבה התיכונית חורב.
לאחר מכן למד במשך עשר שנים בישיבת ההסדר כרם ביבנה. בין השנים תשל"ב-תשל"ד שירת בצה"ל ולחם במלחמת יום הכיפורים ובמלחמת ההתשה שלאחריה, בגזרת סיני. לאחר המלחמה עבר הסבה לחיל השריון והועבר לגדוד 71, שם הכיר את המג"ד יוני נתניהו ולמד איתו תורה בחברותא.
לאחר נישואיו בכסלו תשל"ו למד בכולל הדיינים שעל יד ישיבת כרם ביבנה. התגורר בעפרה ולאחר מכן היה ממקימי ההתנחלות פסגות וכולל הדיינות ביישוב, בו למד שש שנים. מגיל 35 ובמשך שנים רבות היה רב המושב כפר מימון. החל מאלול תשמ"ז (1987) שימש מספר שנים כראש ישיבת עוד יוסף חי בקבר יוסף.
בשנת 1989 התמנה כדיין בבית הדין הרבני בבאר שבע. בשנת 1998 מונה לאב בית הדין שם. מאז 1999 הוא עומד בראש בית הדין המיוחד לענייני יוחסין באזור הדרום. לקראת הבחירות לרבנות העיר פתח תקווה היה מועמד מטעם הציונות הדתית ומפלגת ש"ס, אך הסיר את מועמדותו.
בשנת 2012 התמנה לדיין בבית הדין הגדול בירושלים, במינוי זמני. לימד בישיבת עוד יוסף חי, בישיבת עתניאל ובבית מוריה בבאר שבע.
בשנת 2013 פרש הרב איגרא מתפקידו כרב של כפר מימון. ובשנת 2015 עבר לגור בירושלים בשכונת "משכנות האומה".
בשנת ה'תשע"ו התמנה לחבר של קבע בבית הדין הרבני הגדול, תפקיד אותו מילא עד לפרישתו בגיל 70 באוגוסט 2024.
בדצמבר 2023 מונה להרכב מיוחד לדיון במקרי עגינות כתוצאה ממלחמת חרבות ברזל, לצד הרבנים דוד לאו וצבי בן יעקב.
מועמד בבחירות לרבנות הראשית > הבחירות לרבנות הראשית לישראל (2013)

בשנת 2013 התמודד הרב איגרא למשרת הרב הראשי לישראל. בפברואר 2013 התכנסה קבוצה של רבנים בציונות הדתית, בהם הרב דב ליאור, הרב יעקב אריאל, הרב מרדכי שטרנברג, הרב שלמה אבינר והרב מרדכי גרינברג, כדי להצביע על מועמד מוסכם למשרה זו. הרב איגרא זכה ברוב קולות המצביעים. מנגד רבנים אחרים של הציונות הדתית, כדוגמת הרב אהרון ליכטנשטיין, הרב יעקב מדן והרב נחום אליעזר רבינוביץ הביעו תמיכה ברב דוד סתיו. יומיים לפני הבחירות הודיע על פרישתו מההתמודדות.
מועמד בבחירות לרבנות הראשית > הבחירות לרבנות הראשית לישראל (2024)

ב-2023, לקראת הבחירות לרבנות הראשית, הביע הרב איגרא את רצונו להתמודד למשרת הרב הראשי לישראל. הוא הופיע בפני ועדה של רבני הציונות הדתית בראשות הרב יעקב אריאל שהתכנסה לבחירת מועמד מוסכם מטעם הציונות הדתית, אך בסופו של דבר הוועדה בחרה ברב מאיר כהנא. על אף שההופעה בפני הוועדה כללה התחייבות שלא להתמודד בניגוד להחלטתה, במאי 2024, בעקבות קריאות בציבור לביטול החלטת הוועדה, קרא הרב דוב ליאור לרב איגרא להתמודד למשרת הרב הראשי לישראל.
לאחר שהבחירות לרבנות הראשית נדחו, ועלה חשש שהרב איגרא לא יוכל להתמודד משום שיעבור את גיל 70, עתר הרב איגרא לבג"ץ, שהורה כי יש לאשר את מועמדותו גם לאחר שיעבור את גיל 70, מכיוון ש"מועמד שעמד מבחינת גילו בתנאים להתמודדות על תפקיד הרב הראשי במועד האחרון לקיום הבחירות על פי החוק, יהיה רשאי להתמודד בבחירות גם במועד הנדחות".
ב-2 ביולי 2024 מונה לממלא מקום של נשיא בית הדין הרבני הגדול, עד לבחירת רבנים ראשיים, ולאחר שהגיע לגיל 70 עבר התפקיד לרב מיכאל עמוס.
ב-16 בספטמבר היה הרב איגרא לראשון שאסף 20 חתימות מהגוף הבוחר ובכך היה נהיה המועמד רשמי הראשון בבחירות לרבנות הראשית לישראל.
משפחתו

נשוי לרוחמה (לבית נאומבורג), יועצת חינוכית ושדכנית. לזוג תשעה ילדים, מהם:
הרב אריאל - רב היישוב שלומית ור"מ בישיבה תיכונית נווה.
אורי, היה כתב הדתות של גלי צה"ל.
הרב יוסי - ראש ישיבת מדברה כעדן לצעירים במצפה רמון.
שמעון - יו"ר מפלגת הציונות הדתית
גיסיו: הרב חיים גנץ - ראש ישיבת מעלה אליהו (נשוי לימימה איגרא), הרב אסף נאומבורג - ראש הישיבה התיכונית נווה והרב עמיאל נאומבורג - ר"מ בישיבת נצר מטעי באריאל.
בפברואר 2023 בפיגוע הירי בחווארה נרצחו נכדי גיסו הלל ויגל יניב.
אחיו ישראל נשוי לאחותו של הרב דוד כהן ראש ישיבת חברון כנסת ישראל.